
[bookmark: _Ref39673589][bookmark: _Toc126333949]			                    Pirkimo sąlygų 8 priedas „Preliminariosios sutarties projektas“
 

GYDYMO PASKIRTIES PASTATO PUODŽIALAUKĖS G. 1B, PANDĖLYS, ROKIŠKIO R., PAPRASTOJO REMONTO DARBŲ PRELIMINARIOJI PIRKIMO SUTARTIS

2025 m. _______________ d. Nr. DS-_____
Rokiškis

Rokiškio rajono savivaldybės administracija, juridinio asmens kodas 188772248, kurios registruota buveinė yra Sąjūdžio a. 1, Rokiškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ____________________, veikiančio pagal savivaldybės administracijos nuostatus (toliau – Užsakovas), ir ________________, juridinio asmens kodas ___________, kurio registruota buveinė yra ________________________, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama __________________, veikiančio pagal ___________________ (toliau – Rangovas), toliau kartu šioje pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią preliminariąją pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų. 

I. SUTARTIES OBJEKTAS

1.1. Pirkimo objektas – gydymo paskirties pastato Puodžialaukės g. 1B, Pandėlys, Rokiškio r., paprastojo remonto darbai (toliau – darbai).
1.2. Darbai privalo būti atlikti vadovaujantis technine specifikacija ir pateiktu techniniu darbo projektu.
		1.3. Darbų atlikimo vieta – Puodžialaukės g. 1B, Pandėlys, Rokiškio r.

II. DARBŲ KAINA IR ATSISKAITYMAS

2.1. Sutarčiai vykdyti nustatoma fiksuotos kainos kainodara. Sutarties kaina             Eur su PVM (žodžiais).
2.2. Į šią kainą yra įskaičiuoti visi Rangovo patirti kaštai, visi mokami mokesčiai, rinkliavos ir kitos išlaidos, susiję su sutarties įsipareigojimų vykdymu.  
2.3. Sutarties kaina gali kisti (didėti ar mažėti) dėl Valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM), ir priimtų šios sutarties galiojimo metu. Tokiu atveju sutarties kaina keičiama (didinama ar mažinama) atitinkama dalimi, atsižvelgiant į kainos sudėtyje esančio mokesčio dalį. Pakeitimas įforminamas raštu patvirtinant parašais susitarimo tikrumą.
2.4. Sutarties kaina gali būti peržiūrima, jei nuo preliminariosios sutarties pasirašymo datos praėję 6 mėnesiai. Šalys atlieka sutarties kainos peržiūrą tuo atveju, kai peržiūra iš esmės nepakeičia sutarties pobūdžio ir perskaičiavimo koeficientas A praėjus 6 mėn. po sutarties pasirašymo yra didesnis kaip 1,0500 arba mažesnis kaip 0,9500.
Perskaičiavimo koeficientas A nustatomas vadovaujantis Lietuvos Respublikos Valstybės duomenų agentūros viešai oficialiosios statistikos portale skelbiamų https://osp.stat.gov.lt/ statybos sąnaudų kainų indeksų (SSKI) pokyčiu. Sutarties kainos (neatliktų ir užsakovui neperduotų darbų) perskaičiavimas atliekamas rangovui pateikus prašymą dėl kainų perskaičiavimo. Perskaičiavimas atliekamas neatliktų darbų kainą dauginant iš perskaičiavimo koeficiento (A), gauto einamųjų metų mėnesį statybos sąnaudų kainų indeksą (SSKI) (B) dalijant iš pasiūlymo pateikimo mėnesio SSKI (C):
A=(B/C)
Statybos sąnaudų kainų indekso nustatymo šaltinis: Lietuvos Respublikos Valstybės duomenų agentūros interneto svetainėje http://osp.stat.gov.lt/ pasirenkant Ūkis ir finansai/Kainų indeksai, pokyčiai ir kainos/Rodiklių duomenų bazė/ Statybos sąnaudų elementų kainų indeksai (SSKI), kainų pokyčiai ir svoriai/Statybos sąnaudų elementų kainų indeksai/Statybos sąnaudų elementų kainų indeksai (2021 m. – 100). 
Kainos pakeitimas įforminamas dvišaliu sutarties šalių susitarimu. Peržiūrėta (indeksuota) kaina įsigalioja po susitarimo dėl peržiūros pasirašymo dienos. Nauja kaina kiekvienu indeksavimo atveju taikoma tik užsakovo mokėjimams pagal sutartį už atliktus darbus atitinkamai po kainų pakeitimo įforminimo dvišaliu šalių susitarimu. Kainos keitimas negalimas, jeigu pasirašytoje sutartyje nustatytų konkrečių darbų atlikimo ir privalomų terminų nebuvo laikytasi ir jei atlikimo keitimas nebuvo raštu suderintas su užsakovu.
2.5. Mokėjimai atliekami eurais į Rangovo nurodytą banko sąskaitą pagal sąskaitą faktūrą.
[bookmark: _Hlk185256009]2.6. Už darbus bus atsiskaitoma pateikus atliktų darbų aktus, pažymas ir sąskaitas faktūras per 30 (trisdešimt) kalendorinių dienų nuo sąskaitos faktūros gavimo datos. 
2.7. Rangovas sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS).
2.8. Darbų ar darbų dalies rezultatą Rangovas perduoda Užsakovui, o Užsakovas priima pasirašydamas atliktų darbų aktus (2 egz.) ir pažymas F-3 apie atliktus darbus (2 egz.). Užsakovui arba techniniam prižiūrėtojui pareikalavus, Rangovas privalo pateikti tikslius atliktų darbų kiekius. Šie dokumentai turi būti pasirašyti techninio prižiūrėtojo.
[bookmark: _Hlk138057340][bookmark: _Hlk156561117]2.9. Darbai laikomi užbaigtais, kai atliekami visi darbai numatyti techninėje specifikacijoje ir techniniame darbo projekte ir ištaisyti defektai (jei reikia), Rangovas pateikia Užsakovui su darbais susijusią dokumentaciją ir pasirašomas darbų perdavimo-priėmimo aktas.
2.10. Tiesioginio atsiskaitymo su Rangovo pasitelkiamais subrangovais galimybės gali būti įgyvendinamos šia tvarka:
2.10.1. Subrangovas norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Rangovo sudarymą. Trišalė sutartis turi būti sudaryta ne vėliau kaip iki Užsakovo atsiskaitymo su subrangovu. Trišalėje sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subrangovu tvarka, atsižvelgiant į šioje sutartyje nustatytus reikalavimus;
2.10.2. Užsakovas ne vėliau kaip per 3 (tris) darbo dienas nuo Sutarties 2.10.1 punkte nurodytos informacijos gavimo dienos raštu informuoja subrangovus apie tiesioginio atsiskaitymo galimybę;
2.10.3. Subrangovas, prieš pateikdamas sąskaitą faktūrą Užsakovui, turi ją suderinti su Rangovu. Suderinimas laikomas tinkamu, kai subrangovo išrašytą sąskaitą faktūrą raštu patvirtina atsakingas Rangovo atstovas, kuris nurodytas trišalėje sutartyje. Užsakovo atlikti mokėjimai subrangovui pagal jo pateiktą sąskaitą faktūrą atitinkamai mažina sumą, kurią Užsakovas turi sumokėti Rangovui pagal šią sutartį. Tiekėjas, išrašydamas ir pateikdamas sąskaitą faktūrą Užsakovui, atitinkamai į jas neįtraukia subrangovo tiesiogiai Užsakovui pateiktų ir Rangovo patvirtintų sumų;
2.10.4. Tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų numatytų šioje sutartyje. Nepaisant nustatyto galimo tiesioginio atsiskaitymo su subrangovu, Rangovui šia sutartimi numatytos teisės, pareigos ir kiti įsipareigojimai nepereina subrangovui;
2.10.5.  Atsiskaitymai su subrangovu atliekami trišalėje sutartyje nustatytomis kainomis, bet neviršijant šioje sutartyje nustatytų kainų. Jei dėl tiesioginio atsiskaitymo su subrangovu faktiškai nesutampa Rangovo ir subrangovo nurodytos faktiškai mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita.

III. DARBŲ ATLIKIMO TERMINAS IR SUTARTIES GALIOJIMAS

[bookmark: _Hlk184644082]3.1. Preliminarioji pirkimo sutartis įsigalioja nuo to momento, kai ją pasirašo abi Sutarties šalys ir galioja 12 mėnesių, su galimybe pratęsti 1 kartą 12 mėnesių. 
3.2. Užsakovui gavus projekto finansavimą, preliminariosios sutarties pagrindu bus sudaryta pagrindinė pirkimo sutartis. Apie siūlymą pasirašyti pagrindinę sutartį rangovas informuojamas raštu. Jei finansavimas nebus gautas preliminariosios sutarties galiojimo laikotarpiu, pagrindinė sutartis nebus pasirašoma. 
3.3. Pagrindinė sutartis įsigalioja po jos abiejų Šalių pasirašymo Rangovui pateikus sutarties įvykdymo užtikrinimą pagal 9.1 punkto reikalavimą.
3.4. Darbų atlikimo terminas – 8 mėn. nuo pagrindinės sutarties įsigaliojimo datos. Darbų atlikimo terminas gali būti pratęstas 1 mėn. jeigu:
3.4.1. atsiranda uždelsimas, kliūtys ar trukdymai, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini Užsakovui ar tretiesiems asmenims (subrangovai pagal sutartį nelaikomi trečiaisiais asmenimis);
3.4.2. netinkamos oro sąlygos trukdo tinkamai vykdyti prievoles;
3.4.3. naujų teisės aktų, turinčių įtakos sutartyje numatytų darbų atlikimui, pasikeitimas, panaikinimas.
3.5. Jei darbai pratęsiami taip pat turi būti pratęstas ir Sutarties įvykdymo užtikrinimo galiojimas. 
3.6. Į darbų atlikimo terminą neįskaičiuojamas darbų atlikimo sustabdymas. Darbai gali būti sustabdyti dėl šių, nuo Rangovo nepriklausančių, priežasčių:
[bookmark: _Hlk138057132]3.6.1. dėl bet kokio vėlavimo, kliūčių ar trukdymų, sukeltų arba priskiriamų Užsakovui arba tretiesiems asmenims, trečiųjų šalių veikimo, neveikimo arba netinkamo veikimo;
3.6.2. dėl esminių statinio projektuotojo klaidų ar netikslumų, turinčių reikšmingos įtakos darbų vykdymui tinkamai ir laiku;
3.6.3. dėl finansavimo trūkumo.
[bookmark: _Hlk138057293]3.7. Apie sutarties 3.6 punkte nurodytas priežastis Rangovas privalo raštu informuoti Užsakovą bei techninį prižiūrėtoją ne vėliau kaip per 5 (penkias) darbo dienas nuo jų atsiradimo ir pagrįsti dokumentais. Užsakovas per 5 (penkias) darbo dienas išnagrinėja Rangovo pateiktus dokumentus ir informuoja raštu Rangovą apie priimtą sprendimą dėl sutarties vykdymo sustabdymo. Darbų atlikimo sustabdymo pradžia ir pabaiga fiksuojama Užsakovo raštu. Sutarties vykdymas gali būti atnaujintas, jei sutarties sustabdymo metu Rangovas vykdo darbus.

IV. UŽSAKOVO TEISĖS IR PAREIGOS

4.1. Užsakovas įsipareigoja:
4.1.1. pateikti Rangovui techninio darbo projektą;
4.1.2. per 14 dienų nuo sutarties įsigaliojimo perduoti statybvietę;
4.1.3. nedelsiant pašalinti Rangovo įspėjime nurodytas aplinkybes, kurios trukdo tinkamai vykdyti sutartį, jei jos priklauso nuo Užsakovo valios;
4.1.4. priimti iš Rangovo tik tinkamai (kokybiškai) atliktus darbus šioje Sutartyje nustatyta tvarka ir terminais. 
4.2. Užsakovas turi teisę nemokėti už nekokybiškai atliktus darbus arba, atsiradus trūkumų ar defektų, sustabdyti darbus, kol trūkumai ar defektai bus pašalinti.
4.3. Užsakovas turi teisę bet kuriuo metu tikrinti darbų eigą ir kokybę, Rangovo tiekiamų medžiagų kokybę, medžiagų naudojimą, o pastebėjęs nukrypimus nuo sutarties sąlygų, bloginančius darbų rezultato kokybę, ar kitus trūkumus, nedelsiant apie tai pranešti Rangovui.
4.4. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų statybvietėje. 
4.5. Rangovui tinkamai atlikus darbus, Užsakovas privalo sumokėti Sutarties kainą.
4.6. Užsakovas, nustatęs darbų trūkumus ar kitokius nukrypimus nuo Sutarties po darbų perdavimo-priėmimo, jei tie trūkumai ar nukrypimai negalėjo būti nustatyti perimant darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
4.2. Užsakovas turi teisę:
4.2.1. nemokėti už nekokybiškai atliktus darbus arba, atsiradus trūkumų ar defektų, sustabdyti darbus, kol trūkumai ar defektai bus pašalinti;
4.2.2. iki darbų vykdymo pradžios turi teisę reikalauti pateikti numatomų panaudoti statybinių medžiagų atitinkančių techninio darbo projekte jiems nustatytus aplinkos apsaugos reikalavimus. Užsakovui nustačius, kad medžiagos neatitinka aplinkos apsaugos kriterijams nustatytų reikalavimų, Rangovas privalo sumokėti Užsakovui baudą – 500 (penkis šimtus) Eur už kiekvieną atvejį. Rangovui per 10 (dešimt) kalendorinių dienų nuo Užsakovo rašytinio pranešimo gavimo dienos (jei šalys nesusitaria kitaip) nepakeitus medžiagų tinkamomis, Užsakovas turi teisę nutraukti Sutartį ir reikalauti atlyginti nuostolius.

V.	RANGOVO TEISĖS IR PAREIGOS

5.1. Rangovas įsipareigoja:
5.1.1. per 5 (penkias) darbo dienas nuo pagrindinės sutarties įsigaliojimo dienos Užsakovui pateikti lokalinę darbų sąmatą;
5.1.2. atlikti darbus pagal sutartį, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, darbų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
5.1.3. savarankiškai apsirūpinti darbams atlikti reikalingais materialiniais ištekliais, atsakyti už blogą medžiagų kokybę;
5.1.4. visą darbų atlikimo laikotarpį tinkamai kaupti, pildyti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti dėl to kilusius nuostolius;
5.1.5. nedelsiant raštu informuoti Užsakovą apie bet kurias aplinkybes, kurios trukdo tinkamai ir laiku vykdyti Sutartį ar gali sutrukdyti Rangovui užbaigti darbus nustatytais terminais;
5.1.6. perduoti Užsakovui visus rezultatus ir su jais susijusias teises, įgytas vykdant Sutartį, įskaitant autorines ir kitas intelektinės ar pramoninės nuosavybės teises;
5.1.7. užtikrinti, kad Sutarties sudarymo momentu ir visą jos galiojimo laikotarpį Rangovo darbuotojai turėtų reikiamą kvalifikaciją ir patirtį, reikalingus norint atlikti darbus;
5.1.8. Užsakovui raštu paprašius grąžinti visus iš Užsakovo gautus, Sutarčiai vykdyti reikalingus dokumentus;
5.1.9. ištaisyti po Darbų atlikimo termino nustatytus defektus;
5.1.10. statybos metu rangovo naudojamų medžiagų, gaminių ir įrengimų techninės charakteristikos turi atitikti techninio darbo projekto ir techninės specifikacijos reikalavimams. Visos apdailos medžiagos ir spalvos turi būti suderintos su projekto vykdymo priežiūros vadovu ir Rokiškio rajono savivaldybės administracija. Užsakovui nustačius, kad medžiagos neatitinka aplinkos apsaugos kriterijams nustatytų reikalavimų, Rangovas privalo sumokėti Užsakovui baudą – 500 (penkis šimtus) Eur už kiekvieną atvejį. Rangovas ne vėliau kaip per 10 (dešimt) kalendorinių dienų nuo Užsakovo rašytinio pranešimo gavimo dienos (jei šalys nesusitaria kitaip) privalo pakeisti medžiagas į atitinkančias techninio darbo projekte nustatytus aplinkos apsaugos reikalavimus. Rangovui per nustatytą terminą nepakeitus medžiagų tinkamomis, Užsakovas turi teisę nutraukti Sutartį ir reikalauti atlyginti nuostolius;
5.1.11. darbų vykdymo metu laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų. 
5.2. Rangovas iki statybos darbų pradžios privalo pateikti Užsakovui įrodymą, kad jis yra apdraudęs savo civilinę atsakomybę ir Darbus, kaip nustatyta Lietuvos Respublikos statybos įstatyme, ir pateikti tinkamai patvirtintas draudimo liudijimų (polisų) kopijas. Privalomojo draudimo sutartys turi galioti nuo statybos darbų pradžios datos iki užbaigiamas statinio remontas, t. y. kai po darbų perdavimo užsakovui ištaisomi defektai (jei reikia), atliekamos statybos užbaigimo procedūros ir surašomas statybos užbaigimo dokumentas (elektroninis dokumentas).
5.3. Rangovas privalo savo sąskaita visiškai pašalinti Užsakovo ar techninio prižiūrėtojo nurodytus statybos darbų ar jų etapų trūkumus, defektus ir (ar) netikslumus per Užsakovo techninio prižiūrėtojo nurodytą protingą terminą. Prieš perduodamas darbus Rangovas privalo visiškai ir tinkamai sutvarkyti statybos darbų atlikimo vietą ir aplinkines teritorijas, kurios buvo naudotos Rangovo reikmėms, įskaitant likusio statybinio laužo, užteršto grunto, šiukšlių ir pan. išgabenimą. Netinkamai atlikti statybos darbai arba neužbaigti statybos darbai nepriimami.
5.4. Jeigu privaloma vadovaujantis Lietuvos Respublikos statybos įstatymu, Rangovas kartu su atliktų statybos darbų perdavimo Užsakovui aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą rangos sutartį. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 proc. sutarties kainos su PVM.

VI. SUSIRAŠINĖJIMAS

6.1. Sutarties šalys susirašinėja lietuvių kalba. Visi pranešimai, sutikimai ir kitas susižinojimas, kuriuos šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), kuriuos nurodė viena šalis, pateikdama pranešimą: 
	
	Už Sutarties vykdymą paskirtas Užsakovo atstovas
	Už Sutarties vykdymą paskirtas Rangovo atstovas

	Vardas, pavardė
	
	

	Adresas
	
	

	Telefonas
	
	

	El. paštas
	
	


6.2. Jei pasikeičia šalies adresas ir/ar kiti duomenys, tokia šalis turi informuoti kitą šalį ne vėliau kaip per penkias darbo dienas po tokio pakeitimo. Jei šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
6.3. Už Sutarties ir jos pakeitimų paskelbimą atsakingas Saulius Matiukas, Viešųjų pirkimų skyriaus vyriausiasis specialistas viešiesiems pirkimams.

VII. ŠALIŲ ATSAKOMYBĖ
	
[bookmark: _Hlk483386555]7.1. Rangovas, atsisakęs pasirašyti pagrindinę Sutartį preliminariosios sutarties pagrindu turi sumokėti 1 000,00 Eur (vieno tūkstančio) baudą į Užsakovo sąskaitą.
	7.2. Užsakovas, nepagrįstai uždelsęs atsiskaityti už atliktus darbus Sutartyje numatyta tvarka ir terminais, moka Rangovui 0,02 % (dviejų šimtųjų procento) dydžio delspinigius nuo neapmokėtos sumos už kiekvieną uždelstą dieną.
	7.3. Jei Rangovas dėl savo kaltės neatlieka darbų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % (dviejų šimtųjų procento) dydžio delspinigius nuo neatliktų darbų kainos už kiekvieną termino praleidimo dieną.
[bookmark: _Hlk483482736]	7.4. Rangovui nepašalinus trūkumų, defektų ir (ar) netikslumų per Užsakovo nustatytą laiką, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius, o Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Darbus, kurie buvo atlikti ištaisius Darbų trūkumus, defektus ir (ar) netikslumus).
[bookmark: _Hlk483386610]7.5. Rangovui pagal šią Sutartį neįvykdžius arba netinkamai įvykdžius Sutarties įsipareigojimus, kurie yra užtikrinti Sutarties įvykdymo užtikrinimu, Užsakovas turi teisę pasinaudoti jam pateiktu Sutarties įvykdymo užtikrinimu.
[bookmark: _Hlk483386699][bookmark: _Hlk484163550]7.6. Rangovas yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
[bookmark: _Hlk483386705]7.7. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su rangovo darbuotoju, nelaimingą atsitikimą tiria ir apskaito Rangovas.
[bookmark: _Ref491177832]7.8. Rangovas nėra atsakingas už viešojo administravimo subjektų netinkamą veikimą ar neveikimą (pavyzdžiui, neteisėtų sprendimų priėmimą ar vėlavimą priimti sprendimus), dėl kurių negalėjo statybos darbų užbaigti Sutartyje numatytu laiku. Rangovui pateikusiam ir tinkamai pagrindusiam šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami.

VIII. RANGOVO PRIEVOLĖS PER GARANTINĮ LAIKOTARPĮ

8.1. Rangovas Lietuvos Respublikos civilinio kodekso, taip pat Statybos įstatymo nustatyta tvarka atsako už statinio sugriuvimą ar defektus per garantinį terminą.
8.2. Nutraukus Sutartį joje nurodytais pagrindais, atliktiems statybos darbams yra suteikiamas bendras teisės aktais nustatytas garantinis terminas.
8.3. Rangovas per Užsakovo nustatytą terminą savo sąskaita remontuoja ir (arba) pakeičia tinkama tą statybos darbų dalį, kuri neatlaiko eksploatacijos išbandymų ar kitokiu būdu pagrįstai užsakovo nustatoma kaip neatitinkanti Sutarties sąlygų. Rangovas garantiniu laikotarpiu savo sąskaita per Užsakovo nustatytą terminą po Užsakovo raštiško pranešimo apie defektus ar trūkumus gavimo pradeda remontuoti ar keisti tinkama trūkumų turinčią statybos darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai arba jų atitaisymas.
8.4. Jeigu Rangovas nepradeda šalinti trūkumų per nustatytą terminą arba nepašalina šių trūkumų per Užsakovo nustatytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus. Tokiu atveju Rangovas privalės atlyginti visus Užsakovo patirtus su trūkumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus statybos darbus, kurie buvo atlikti ištaisius statybos darbų trūkumus, defektus ir (ar) netikslumus).
8.5. Garantinio laikotarpio metu atsiradus statybos darbų defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.
8.6. Užsakovas turi teisę, Rangovui nepašalinus defektų nurodytu terminu, apie tai raštu informuoti Valstybinę teritorijų planavimo ir statybos inspekciją prie Aplinkos ministerijos dėl rangovo veiklos įvertinimo ir (ar) dokumento, suteikiančio Rangovui teisę vykdyti atitinkamus darbus, galiojimo panaikinimo.

IX. SUTARTIES ĮVYKDYMO UŽTIKRINIMAS

9.1. Rangovas ne vėliau kaip per 5 (penkias) darbo dienas nuo pagrindinės Sutarties pasirašymo dienos privalo pateikti Sutarties įvykdymui užtikrinti banko, kredito unijos garantiją arba draudimo bendrovės laidavimo raštą arba atlikti pavedimą į Užsakovo sąskaitą                                       LT21 4010 0415 0023 6633, esančią Luminor Bank AS banke. Užtikrinimo vertė – 1 000,00 Eur (vienas tūkstantis eurų).
9.2. Jei Rangovas per šį laikotarpį sutarties įvykdymo užtikrinimo nepateikia, laikoma, kad Rangovas atsisakė sudaryti pagrindinę Sutartį.
 9.3. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę dėl to, kad Rangovas neįvykdė visų sutartinių įsipareigojimų ar vykdė juos netinkamai.
9.4. Jeigu Sutarties vykdymo metu Sutarties įvykdymo užtikrinimą išdavęs juridinis asmuo negali įvykdyti savo įsipareigojimų, Rangovas per 5 darbo dienas turi pateikti naują Sutarties įvykdymo užtikrinimą. Jeigu Rangovas nepateikia naujo Sutarties įvykdymo užtikrinimo, Užsakovas turi teisę nutraukti Sutartį. 
9.5. Jei Rangovas nevykdo sutartinių įsipareigojimų, Užsakovas turi teisę reikalauti sumokėti visas sumas, kurias Sutarties įvykdymo užtikrinimą išdavęs juridinis asmuo įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas raštu įspėja apie tai Rangovą ir nurodo, dėl kokio pažeidimo pateikia šį reikalavimą.

X. SUBRANGOVAI IR SUBRANGOVŲ KEITIMO TVARKA

/Jei sutartyje numatytų darbų atlikimui Rangovas pasitelks subrangovus, 10.1 punkte nurodo:/
	10.1. Sutartyje numatytų darbų įvykdymui Rangovas pasitelks šiuos subrangovus (toliau - subrangovai):
	10.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subrangovui priskirtų vykdyti darbų pagal šią sutartį sąrašus) darbų atlikimui.
	10.2. Sutarties vykdymo metu Rangovas, raštu kreipęsis į Užsakovą ir gavęs raštišką jo sutikimą, gali keisti subrangovą (-us), nurodytus šios sutarties 10.1 punkte.
	10.3. Subrangovų pakeitimas įforminamas abiejų šalių papildomu susitarimu prie Sutarties per 10 darbo dienų nuo Užsakovo raštiško sutikimo išsiuntimo Rangovui datos.
10.4. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Rangovas taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.   

XI. PAPILDOMI DARBAI

11.1. Užsakovas, esant būtinybei, įsigis papildomų darbų arba neatliks kai kurių Sutartyje numatytų statybos darbų. Papildomi darbai – Sutartyje nenumatyti, tačiau tiesiogiai su Sutartyje numatytais statybos darbais susiję ir būtini sutarčiai įvykdyti (užbaigti) statybos darbai. Neatliekami darbai – statybos darbai, kurie sutartyje buvo numatyti, tačiau sutarties įgyvendinimo eigoje paaiškėjo, kad tokio pobūdžio statybos darbų vykdymas netikslingas.
11.2. Sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.
11.3. Papildomi arba nevykdomi darbai galimi esant vienai iš šių priežasčių:
11.3.1. kai aiškiai įrodomi praleidimai, netikslumai ar klaidos Užsakovo reikalavimuose, kurių Rangovas pagrįstai negalėjo numatyti;
11.3.2. kai atsiranda būtinas poreikis atsisakyti Sutartyje numatyto darbo;
11.3.3. kai būtina atlikti papildomą, dėl nenumatytų aplinkybių atsiradusį darbą, be kurio Rangovas negali tinkamai įvykdyti Sutarties.
11.4. Papildomų ar nevykdomų darbų būtinumas pagrindžiamas dokumentais (pvz. pasitarimo protokolais, keičiamų darbų aktais, brėžiniais, techninio darbo projekto nauja laida ar kitais dokumentais), kurie turi būti patvirtinti Rangovo, statinio statybos techninės priežiūros vadovo, projektuotojo ir Užsakovo atstovo parašais.
11.5. Papildomų darbų kaina nustatoma:
11.5.1. jei įmanoma, išskaičiuojant kainos dalį iš Sutartyje numatyto įkainio;
11.5.2. pritaikant Sutartyje numatytus panašių darbų įkainius. Panašius darbus turi pagrįsti ir nustatyti techninis prižiūrėtojas ir Užsakovas;
11.5.3. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės ir pelno) išlaidas, nustatytas vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“, priedo „Tiesioginių ir netiesioginių išlaidų apskaičiavimo taisyklės“ nuostatomis.
11.6. Rangovas gali pradėti vykdyti papildomus darbus Užsakovui patvirtinus papildomų darbų ar jų pakeitimo aktą. Dėl papildomų darbų atlikimo pasirašomas papildomas susitarimas, kuris laikomas sudėtine Sutarties dalimi.
11.7. Papildomų darbų apmokėjimui Rangovas atliktų darbų aktuose ar pažymose apie atliktus darbus turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.

XII. KONFIDENCIALUMAS

12.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
12.2. Jeigu šalis, vykdydama Sutartį, gavo iš kitos šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

XIII. NENUGALIMOS JĖGOS APLINKYBĖS 

13.1. Šalys visiškai ar iš dalies atleidžiamos nuo šios sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios sutarties pasirašymo. Nenugalimos jėgos faktą turi įrodyti šalis, nevykdanti ar nebegalinti vykdyti sutartyje nustatytų įsipareigojimų.
13.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.
13.3. Apie tokių aplinkybių atsiradimą viena šalis kitai įsipareigoja pranešti ne vėliau kaip per 15 (penkiolika) kalendorinių dienų nuo aplinkybių atsiradimo. Nepranešimas neatleidžia nuo sutartyje numatytų įsipareigojimų vykdymo.
13.4. Nenugalimos jėgos atveju šalys dėl atsiradusių nuostolių papildomo atlyginimo ir darbų atlikimo terminų pratęsimo susitaria abipusiu susitarimu.

XIV. SUTARTIES NUTRAUKIMAS

[bookmark: _Ref463942926]14.1. Užsakovas, įspėjęs prieš 30 (trisdešimt) kalendorinių dienų, gali nutraukti sutartį vienašališkai ir reikalauti atlyginti nuostolius, jeigu Rangovas:
14.1.1. nepradeda laiku vykdyti darbų, kitaip aiškiai parodo ketinimą netęsti savo įsipareigojimų pagal sutartį ir tampa aišku, kad juos baigti iki darbų atlikimo termino pabaigos neįmanoma;
14.1.2. darbus atlieka nekokybiškai, naudoja ne tą įrangą ir (ar) medžiagas, kurios nurodytos projektinėje dokumentacijoje, arba Rangovas nepašalina darbų trūkumų per nustatytus terminus, arba trūkumai yra esminiai ir Rangovas nepajėgus užbaigti darbų be esminių trūkumų ar didelių nuostolių Užsakovui;
14.1.3. kitais Sutarties ir teisės aktų numatytais atvejais.
[bookmark: _Ref463942936]14.2. Užsakovas be išankstinio įspėjimo gali nutraukti sutartį vienašališkai ir reikalauti atlyginti nuostolius, jeigu Rangovas:
14.2.1. vėluoja užbaigti darbus 60 kalendorinių dienų nuo nustatyto darbų atlikimo termino pabaigos;
14.2.2. negavęs Užsakovo sutikimo, darbus paveda vykdyti subrangovui ar kitaip perleidžia sutartį;
14.2.3. bankrutuoja arba tampa nemokus;
14.2.4. siekdamas sudaryti sutartį su Užsakovu, buvo sudaręs susitarimą, neleistinai ribojantį konkurenciją;
14.2.5. sutarties vykdymo metu įtraukiamas į nepatikimų tiekėjų sąrašą.
14.3. Jeigu Užsakovas nutraukia Sutartį Sutarties 14.1, 14.2 punktų pagrindu, Užsakovas sumoka už iki sutarties nutraukimo tinkamai atliktus darbus pagal pateiktus ir tarpusavyje suderintus atsiskaitymo dokumentus. Rangovas privalo atlyginti Užsakovui visas dėl šios sutarties nutraukimo susidariusias išlaidas ir kompensuoti dėl šios sutarties nutraukimo patirtus nuostolius.
14.4. Paaiškėjus, kad finansavimas yra nenumatytas ar sustabdytas, Užsakovas turi teisę vienašališkai nutraukti sutartį apie tai raštu įspėjęs Rangovą ne vėliau kaip prieš 30 (trisdešimt) kalendorinių dienų. Tokiu atveju atsiskaitymai tarp šalių sutarties nutraukimo dienai atliekami sutartyje nustatyta tvarka.
14.5. Rangovas, nutraukęs sutartį dėl nepateisinamos priežasties, netenka teisės reikalauti sutarties įvykdymo užtikrinimo dokumente nurodytos sumos. Ši suma yra laikoma Užsakovo minimaliais nuostoliais ir neatleidžia Rangovo nuo pareigos atlyginti visus Užsakovo nuostolius, viršijančius sutarties įvykdymo užtikrinimo dokumente nurodytą sumą.
14.6. Šalių susitarimu sutartis gali būti nutraukta bet kuriuo metu. Tokiu atveju atsiskaitymai tarp šalių sutarties nutraukimo dienai atliekami sutartyje nustatyta tvarka.

XV. KITOS SUTARTIES SĄLYGOS

15.1. Vykdydamos šią Sutartį, šalys vadovaujasi Lietuvos Respublikos civiliniu kodeksu, Lietuvos Respublikos statybos įstatymu ir kitais įstatymais bei kitais teisės aktais, normatyviniais techniniais dokumentais, statybos techniniais reglamentais, Užsakovo parengtais pirkimo dokumentais bei viešojo pirkimo metu pateiktu Rangovo pasiūlymu.
15.2. Sutarties sąlygos sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo išimtis.
15.3. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
15.4. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos šalies sutikimo.
15.5. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną kiekvienai šaliai arba Sutartis pasirašyta naudojantis saugiu elektroniniu parašu.
SUTARTIES PRIEDAS. Techninė specifikacija.

ŠALIŲ REKVIZITAI:

	UŽSAKOVAS:
Rokiškio rajono savivaldybės administracija
Sąjūdžio a. 1, LT-42136 Rokiškis
Įmonės kodas: 188772248
PVM mokėtojo kodas: - ne PVM mokėtoja
A. s.  ______________________
_______ bankas, kodas _______
Tel. +370 458  71 433
El. p. savivaldybe@rokiskis.lt
_________________________

________________
         
	RANGOVAS:
_____________________
________________
Įmonės kodas: ____________
PVM mokėtojo kodas: __________________
A. s. ___________________
____________ bankas, kodas __________
Tel. _____________
El. p. _______________ 
________________

_______________






















